Eeva Käsper

Eeva Käsper (sündinud 18. oktoobril 1971 Tartus) on eesti klaasikunstnik. Eeva Käsper on õppinud Tartu 7. Keskkoolis ja aastatel 1990–1994 Tartu Kunstikoolis. Ta on õppinud Eesti Kunstiakadeemia klaasikunsti osakonnas bakalaureuseõppes aastatel 1994–1998, seejärel magistriõppes, mille lõpetas 2003. aastal. 2000. aastal õppis ta vahetusüliõpilasena Halle Kunsti- ja Disainiülikoolis Saksamaal. Aastatel 1998–2007 töötas ta Eesti Kunstiakadeemia klaasikunsti osakonnas osakonnajuhataja abina ja lepingulise õppejõuna. Edaspidi lepingulise õppejõuna, sh dotsendina aastatel 2013–2015. 2006. aastal praktiseeris ta külalisõppejõuna Anatoolia Ülikooli klaasikunsti osakonnas Türgis. 2009. aastal asutas ta koos kolleegide Maret Sarapu ja Kai Kiudsoo-Värviga MTÜ Klaasiklubi. 2017. aastal rajas ta oma klaasikunstistuudio Lõuna-Eestisse Põlvamaale (Serene OÜ). Eeva Käsper on osalenud arvukatel näitustel, sümpoosionidel ja konverentsidel mitmel pool Euroopas. 2013. aastal oli ta rahvusvahelise klaasikunsti meistriklassi juhendaja klaasikeskuses North Lands Creative Glass Šotimaal. Eeva Käsperi loomemeetodit on kirjeldatud kui fenomenoloogilist. Ta lähtub oma isiklikus kogemuses olevatest asjadest, mälestustest, aistingutest või teadvuse vahepealsetest seisunditest. Ta on loonud skulpturaalseid objekte, vitraaže, installatsioone ja tarbevorme. Tema teosed, mis on valminud erinevates klaasisulatustehnikates, on sageli tehniliselt keerukad ning teostatud suure meisterlikkusega. Eeva Käsper on kavandanud ja valmistanud mitmeid esinduslikke auhindu, neist nimekamad on Eesti filmi- ja teleauhinnad ja Pimedate Ööde filmifestivali auhinnad. 1997 III koht Naine ’97 kunstinäitus-konkursil projektiga "Mälu väli" 2003 Eesti üliõpilaste teadustööde riikliku konkursi diplom humanitaarteaduste valdkonnas teadustööga "Mosaiikklaas" 2005 Coburg Glass Prize 2006 – valitud teosed 2005 Jutta Cuny-Franz Memorial Award – valitud teosed 2006 Corningi klaasimuuseumi väljaanne New Glass Review 27 – valitud teos 2007 Eesti Noore Disaineri auhind SÄSI – Väike SÄSI 2008 Corningi klaasimuuseumi väljaanne New Glass Review 29 – valitud teos 2009 konkurss "Glass Gardens in Frauenau" (koos T. Sarapuga), Saksamaa – töö "Näiline ruum" valitud teostamiseks 2012 tunnustatud klaasikunstnik 2015 HUS Meilahti haigla kutsutud skulptuurikonkurss, Helsingi, Soome 2017 Harju Maakohtu uue hoone kunstikonkurss – äramärkimine Eesti Tarbekunsti- ja Disainimuuseum, Tallinn The Glass Furnace Foundation Istanbul, Türgi Frauenau klaasimuuseum, Frauenau, Saksamaa Ernsting Stiftung Alter Hof Herding, Saksamaa Contemporary Glass Art Museum, Eskisehir, Türgi Eesti Ajaloomuuseum, Tallinn Alates 2011 Tallinna Rakenduskunsti Triennaali Ühenduse liige (juhatuse liige 2011–2015) 2009–2011 Eesti Kultuurkapitali kujutava ja rakenduskunsti sihtkapitali liige Alates 2007 Eesti Kunstnike Liidu liige (2007–2010 volikogu liige) Alates 2006 HOP galerii nõukogu liige, Tallinn Alates 2005 Eesti Klaasikunstnike Ühenduse liige (2007–2010 juhatuse liige) Alates 1999 Ydi rühmituse liige Eeva Käsper ja kunstiajaloolane Reeli Kõiv on õed. Abielus, kodanikunimi Eeva Käsper-Russak. "Vahepeal" 2003 "Ainult minu unenägudes" 2007 "Veneziano" 2007 "Näiline ruum" 2010 "Teisel pool" II 2012 "Teisel pool" V 2016 PÖFF-i auhinnad 2017 "Eeva Käsperi koduleht". "Klaasiklubi koduleht". "Eesti Klaasikunstnike Ühenduse kodulehel". Marianne Ubaleht (19. märts 2018). "Kroonika intervjuu auhindade loomisest".